ming030890/wiki-yue-high-quality huggingface dataset:
廣三高速公路

廣三高速公路（粵拼：gwong2 saam1 gou1 cuk1 gung1 lou6；中國高速公路代碼：粵高速S55）係中國廣東省入面嘅一條高速公路。佢係二廣高速（中國高速公路代碼：G55）嘅一部分。

工程
呢條高速喺1991年11月開始喐手起，佢分咗2期完工重通車：
一期：大瀝興賢⇄布心；一直到1994年10月28號正式開始全線通車。
二期：大瀝興賢⇄雅瑤；一直到1998年11月16號正式開始全線通車。
廢話小說

《廢話小說》係1996年上畫嘅香港電影，由林海峰導演，由黎明、張學友、林海峰、周慧敏、黃秋生、劉以達主演。
廢除

廢除（英文：Repeal）係指由立法機構通過嘅移除或撤消相關法律嘅立法決定。
廢電器電子產品生產者責任計劃

廢電器電子產品生產者責任計劃（英文：Producer Responsibility Scheme on Waste Electrical and Electronic Equipment，簡稱 PRS on WEEE），俗稱四電一腦，係香港政府喺2018年8月1號開始推出嘅環保計劃。

計劃內容
消費者買受管制電器嗰陣，可向銷售商要求安排免費嘅法定除舊服務，銷售商指定嘅收集商會由消費者要求嘅地方搬走一件屬相同類別嘅舊電器，送到指定嘅循環再造商妥善處理。
銷售商亦會向消費者就受管制電器提供循環再造標籤，同埋喺銷售收據寫明循環再造徵費，方便識別喺呢個計劃下分發嘅受管制電器。
銷售商要先向環保署登記，重要有埋經環保署批註嘅除舊服務方案，先至可以賣受管制電器。
受管制電器供應商要向政府畀循環再造徵費：
電視機、雪櫃：HK$165
洗衣機、冷氣機：HK$125
顯示器：HK$45
電腦、列印機、掃描器：HK$15
香港政府亦撥款喺屯門環保園起咗廢電器電子產品處理及回收設施WEEE · PARK，由承辦商歐綠保綜合環保負責營運直至2027年。承辦商會免費上門回收唔要嘅四電一腦，運去WEEE · PARK處理。
威爾斯親王

呢度講嘅係聯合王國嘅一個封號；如果你想揾第啲意思，請睇威爾斯親王 (搞清楚)。
威爾斯親王徽
威爾斯親王（威爾斯文：Tywysog Cymru）係英國嘅一個封號，傳統上封畀男性儲君。現任嘅威爾斯親王係威廉。

史
威爾斯親王原先係威爾斯親王國嘅國王銜頭，源自羅馬時期嘅一個稱號「不列顛之王」。5世紀之後，羅馬人離開不列顛，令盎格魯-撒遜人乘虛而入，攻佔不列顛，不列顛文化分裂，形成唔同族群，其中最大嘅就係威爾斯。響後羅馬時期，唔同人響威爾斯建立咗好多王國，其中最為強大嘅國王會畀叫做「不列顛之王」。
而「威爾斯親王」呢個封號第一次出現係響1137年，由威爾斯親王國統治者格魯菲德·阿頗·卡南（Gruffudd ap Cynan）持有。自此之後，威爾斯親王國嘅統治者都會自稱為「威爾斯親王」。盧埃林大帝時期，威爾斯親王國遂漸形成同統一。盧埃林·阿頗·格魯菲德（Llywelyn ap Gruffydd）係最後一位被承認嘅威爾斯親王國統治者，佢響1282年嘅Orewin Bridge之戰陣亡後，威爾斯四分五裂，最終響1301年被愛德華一世征服。而最後一位自稱「威爾斯親王」嘅歐文·格林杜爾（Owain Glyndŵr）響1412年失蹤後，「威爾斯親王」正式成為屬於英格蘭嘅封號。
愛德華一世響征服威爾斯後，將「威爾斯親王」呢個封號封畀自己個仔加拿分嘅愛德華，而加拿分嘅愛德華成為第一位英倫嘅威爾斯親王。自此之後，英王都會封自己嘅皇位繼承人做「威爾斯親王」，久而久之就成為英國皇儲嘅同義詞。但「威爾斯親王」並唔係皇儲自動擁有，而需要在生嘅英王正式冊封先至可以擁有，而且係男性先至有，女性冇份，例如英女王伊利沙伯二世，登基前雖然係英國皇儲，但並未獲得「威爾斯親王」。
威爾斯親王嘅老婆通常叫威爾斯王妃。例外就係卡米拉，因為「威爾斯王妃」畀人普遍認為屬於已經過身嘅戴安娜，因此身為查理斯第二任老婆嘅卡米拉雖然擁有威爾斯王妃嘅稱號，但出席公眾場合嗰陣只會用「康和公爵夫人」呢個名號。

威爾斯
「威爾斯親王」封號響呢個時期由威爾斯親王國嘅統治者持有。
響盧埃林·阿頗·格魯菲德同達菲德·阿頗·格魯菲德先後戰死之後，威爾斯親王國被英王愛德華一世征服，但之後亦陸續有人自立為威爾斯統治者，宣稱自己先至係「威爾斯親王」。下面嘅表就係講緊自稱為親王嘅人，跟自稱嘅時期嚟排。
威爾斯親王島

威爾斯親王島（英文：Prince of Wales Island）係加拿大北極群島一個島，係全國第十大，有33,339平方公里大。個名紀念嗰時嘅威爾斯親王，即係後嚟嘅愛德華七世。
廣西大學

廣西大學（粵拼：gwong2 sai1 daai6 hok6；壯語：Gvangjsih Dayoz），簡稱「西大」，係廣西第一間國立大學，響1928年由新桂系三巨頭之一嘅黃紹竑創立，聘請教育家馬君武做首任校長。

歷史
廣西大學最先嘅校名係省立廣西大學，1928年創立，1939年改名做國立廣西大學。1949年中華人民共和國成立後學蘇聯，喺1952年搞咗個「全國高校調整」，國立廣西大學拆散，主體部分組建「廣西師範學院」（而家廣西師範大學）。1958年重建廣西大學，校區喺南寧市西鄉塘。

校區
廣西大學碧雲湖
有東、西兩個校區，學校面積大。
廣西平話

平話係一種廣西嘅主要語言，廣西以「官平壯白客」五種語言為主，官即係官話，平就係「平話」，壯即係壯語，白即係白話，客即係客家話。而平話就係最通行[出典？]嘅一種。
廣西平話分佈喺古官道（而家嘅鐵路線）兩邊嘅農村地區，平話區由靈川、南去到憑祥、西去到百色、東去到靈山，有超過200萬人使緊。平話分兩片：桂南平話（柳州以下）同桂北平話（鹿寨以上）。由於桂南平話同週邊啲粵語方言（勾漏片、欽廉片等等）好似，所以平話、特別係桂南平話一直都歸入粵語，不過實際上佢有自己獨特性，所以學術界都拗緊係咪分出嚟好啲。不過學術界對平話，同湘南土話、粵北土話一樣，都係近年先發現，相關嘅研究都重係起步階段。

簡史
平話個平，係同儂智高起義有關，根據《宋史》講，話說皇祐五年（西元1053年）儂智高作反，畀狄青南征平定，因為係平定南部，所以大宋就叫隊軍將做「平南軍」，平南軍之後又留喺廣西駐守，咁佢哋駐守個地方就叫咗做「平南」，而呢個地方用嘅語言，就叫「平話」。平南軍好多人原籍山東，佢哋喺廣西落咗腳之後，原本講嘅山東話溝咗當地嘅粵語[出典？]，慢慢就演變成平話。
廣衛街道

廣衛街道係中國廣東省廣州市越秀區轄下嘅一個街道，喺越秀區中部。轄區總面積0.79平方公里，下轄12個社區，常住人口5.66萬人。

參考資料
〈廣衛街〉。越秀區地方誌編纂委員會網站。喺2008-09-04搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
廣西

廣西（粵拼：gwong2 sai1），簡稱桂（gwai3），喺廣東西面，舊亦稱粵西（jyut6 sai1），現時建制係廣西壯族自治區（壯讀臟；壯字：廣西佈僮自治區，新壯文：Gvangjsih Bouxcuengh Swcigih）。原本係大清國同埋中華民國嘅廣西省。同廣東合稱兩廣。廣西源自廣南西路，係宋朝時嘅行政區。
原本廣西同海隔開，成立自治區後，將廣東西岸嘅北海市、欽州市同埋防城港市撥咗畀廣西，而廣西就撥咗懷集縣畀廣東。
因為同廣東淵源深厚，廣西東南部亦都通行廣東話。

政區
廣西壯族自治區底下有14個地級市，35個市轄區、7個縣級市、56個縣同埋12個自治縣。

華僑華人
有成三百萬華人嘅鄉下喺廣西，比較出名嘅廣西籍海外華人有歷史學家粟明鮮、藝術家韋唯，泰國勿洞市長容志江。
廣西師範大學

（壯語：Gvangjsih Swhfan Dayoz），簡稱廣西師大，係廣西第一間省立師範最高學府，1932年創立。

歷史
廣西師範大學最先嘅校名係廣西省立師範專科學校，1932年創立，1943年8月改名做國立桂林師範學院，1946年2月改名做國立南寧師範學院。1949年中華人民共和國成立後學蘇聯，喺1952年搞「全國高校調整」，廣西大學拆散，主體部分組建廣西師範學院，校區喺桂林市好有名嘅靖江王城。1983年改名做廣西師範大學。

校區
有王城、育才同埋雁山三個校區，學校面積大。

學科
廣西師範大學係一間以教師教育、文學同史學學科為主幹，有埋法學、藝術、應用經濟、工商管理、理學、工學、應用科學學科門類交叉滲透、協調發展嘅多科性大學。
廣蘭路站

廣蘭路站係上海地鐵2號綫一個地鐵站，喺浦東新區。個站2010年2月24號啟用。
惠水

惠水係中國貴州黔南下轄嘅一個縣，有2464平方公里咁大。
惠民路遊樂場

惠民路遊樂場，香港公園之一，遊樂場之一，喺西貢惠民路，英文叫Wai Man Road Playground。行政上歸西貢區。設施有硬地球場、籃球場、排球場、滾軸溜冰場，以及七人足球場、五人足球場。
惠福祠

惠福祠，靈應祠，即仙湖金花古廟，中國昔日一廟，為金花廟，拜金花夫人。
古廟喺廣州仙湖街，舊日清源巷口，仙童橋側，近城牆正南門同大佛寺。地約今日廣州市越秀區金雁招待所，大南街華夏閣後，仙湖街大院側。
叫靈應因為求子好靈，而金花封為金花普主惠福夫人，所以叫惠福。

史
大明時傳說，金花廣州人，喺湖浸死，屍浸不壞有異香。里人陳觀，帶人舉殮，見屍為人形香木，立祠靈應祠，而湖亦改名仙湖。求子好靈，好多婦女求子。
及後祠毁，大明成化五年，即一四六九年，巡撫都御史陳濂重建，稱金花為金花普主惠福夫人。祠亦叫惠福祠。
大明嘉靖初年，理學大盛，廣東提學魏校要毀淫祀，靈應祠毀，金花像遭焚。其後粵人原地復廟。有金花會。
大明大清仍然香火鼎盛，係廣州一大廟。光緒元年，西人仍見到仙湖金花古廟。

廟
主神金花普主惠福夫人。
左右兩邊，各塑神姨像二十做奶媽。
婦女求子，入廟參拜，臂綁紅絨，要話個蘇蝦係自己嘅。
惠民

惠民係中國山東濱州一個縣，總面積1357平方公里，人口62萬。
惠清高速公路

（中國高速公路代碼：粤高速S14）係中國廣東一高速公路，從清遠清新區太和鎮，經過廣州從化區，一直去到惠州博羅縣石壩北嗰頭。而龍華到石壩北嗰橛屬廣河高速（中國高速公路代碼：粤高速S2）嘅一部份。

工程
呢條高速喺2015年12月28號逳手起，2020年10月18號起好兼通車。
惠濟區

惠濟區係中國河南鄭州一個市轄區，總面積206平方公里，人口14萬。
惠福路

惠福路（粵拼：wai6 fuk1 lou6）係中國廣東省廣州市嘅一條馬路，喺越秀區入面，成條馬路東西走向。西邊從人民中路同埋龍津東路嘅交界開始，一直向東去到北京路嗰頭。

概要
全長1405米，闊12——18米，雙向2——3車道。成條路係單行綫，凈係可以從東邊向西邊行，其中從教育路開始，一直到北京路呢部份係唔畀行車嘅。而呢條馬路係分開咗東同埋西兩條。

惠福路嘅兩條道路，起點到終點
惠福西路：從人民中路同埋龍津東路交界開始，一直去到廣州起義路嗰頭。
惠福東路：從廣州起義路開始，一直去到北京路嗰頭。

名
其實呢條馬路喺宋朝嗰陣時唔係嗌「惠福路」，而係嗌咗「大市街」呢個名。不過到咗1919年，廣州市政府就將寺前街同埋惠福巷呢兩條巷拆咗，起咗條惠福東路，重將早亨坊、大市街同埋安義街都拆埋，整咗條惠福西路，嗰陣時係條主要嘅商業馬路。喺文化大革命嗰陣，惠福路同埋龍津路呢兩條路係嗌咗「向陽路」呢個名（其中惠福西路係嗌「向陽四路」、惠福東路係嗌「向陽五路」），到咗1981年，呢條路就重新改返原嚟之前嘅名，啫係依家嗌「惠福路」。

特色
呢條馬路從東向西行嚟睇，其中惠福東路附近，喺1997年嘅北京路步行街起好之後，到咗2010年，有好多國家嘅餐廳同埋食肆都入咗嚟呢條路開檔。重有條路嘅人流都好多下；去到廣州起義路附近就有好多整招牌、廣告同旗旗艦嘅商鋪仔；到咗惠福西路附近，重有号多電子零件同埋配件嘅商鋪。
響民國嗰陣時，廣州入邊嘅東西走向嘅馬路大部份都有騎樓嘅，但係，惠福路嘅馬路兩邊就冇搞到條騎樓街出嚟，結果搞到成日都被太陽嘅光射落嚟，響夏天嗰陣就因為條馬路曬到鬼，搞到成條路熱辣辣噉滯。而廣州市政見到夏天曬到鬼，成條路熱辣辣噉滯嗰筍嘢之後，就率先將惠福路定咗係廣州市嘅第一條綠化馬路嚟做試點，結果喺條路嘅兩邊就種咗啲樹嚟擋住啲太陽光。依家已經係廣州城區入面比較少見嘅其中一條林間大道。

惠福西舊貨交易市場
惠福西舊貨交易市場係中國廣東廣州嘅一間舊貨交易集中地，喺1990年代初開業，位置喺惠福西路，從解放中路一直到海珠中路嘅位，主要搞二手家電交易為主。1990年代初期到2000年代中葉，舊版插帶遊戲主機曾經喺呢度搞過交易。
張國榮紀念活動

張國榮紀念活動係指緊藝人張國榮過身後嘅紀念活動。張國榮響1976年出道，無論音樂同電影事業都有好大成就，但響2003年4月1號響香港文華東方酒店跳樓過身。由於佢生前嘅影響力，以至於死後海內外名人同埋一眾「榮迷」每年都會搞一系列嘅紀念活動同埋作品。

周年紀念活動
2006年張國榮逝世周年紀念日喺香港中環
2013年張國榮紀念展
「榮迷」響東方文華酒店前放鮮花悼念張國榮，2018年攝
2003年9月10號：香港會議展覽中心《繼續張國榮音樂會》
2004年4月1號前後：香港文華東方酒店外舉行「熒光中念哥哥」的紀念晚會
2005年4月1號前後：遮打花園入面
2006年4月1號前後：香港文華東方酒店對面，康樂大廈廣場
2007年4月1號前後：新世界中心地下廣場
2008年3月31號、4月1號：紅磡體育館《Miss You Much Leslie繼續寵愛音樂會》
張國榮過身五周年紀念音樂會，由經紀人陳淑芬擔任演唱會總監兼出品人，張學友擔任藝術顧問，邀請好多張國榮生前嘅歌手同演員好友參加，重新演譯佢嘅經典歌曲。音樂會原定響4月1號舉行，門票開賣後兩個鐘內賣哂，所以響3月31號加開一場。音樂會收益響扣除開支後，會全部用於慈善，畀張國榮嘅精神傳播落去。
2008年4月1號前後：香港文化中心露天廣場、行政大樓展覽館《這些年來……繼續張國榮五週年紀念》
3月31號：香港文化中心露天廣場「The Live Moments。張國榮拉闊時光」露天播放會
4月1號–2號：香港文化中心行政大樓4樓展覽館「聲留。情動 ——張國榮音樂之旅」展覽
2008年3月28號–4月13號：九龍灣國際展貿中心大堂（EMAX）「張國榮 - 星 . 聲傳奇」互動音樂活動
2008年9月12號：重慶奧體中心《繼續寵愛──紀念張國榮音樂會》
2009年4月1號前後：香港文化中心露天廣場《有心。人。共鳴》張國榮作品致敬晚會
2010年3月28號–4月6號：荃新天地2期《張國榮 – 舞台上的絕代經典》展覽
2010年4月1號：中環遮打花園《熱情。印象。張國榮》紀念晚會
2010年4月1號–13號：香港藝術中心包氏畫廊5樓《印象。張國榮》圖片展覽
2011年4月1號：尖沙咀文化中心露天廣場《Leslie Cheung in Asia
2012年4月1號前後：遮打花園《I AM WHAT I AM》紀念晚會
2012年3月1號：香港會議展覽中心《ReImagine Leslie Cheung 浮想聯翩張國榮音樂會》
由林夕、Alvin Leong主導，MANHATTAN MasterCard支持，環球唱片旗下歌手一齊搞嘅張國榮紀念音樂會。
2013年3月31號、4月1號：紅磡體育館《繼續寵愛·十年－張國榮逝世10周年音樂會&紀念晚會》
参演藝人包括張學友、陳奕迅、許志安、譚詠麟、黃耀明、陳慧琳、古巨基、容祖兒、草蜢、張敬軒、陳慧嫻 、蘇永康、周慧敏、李克勤、張智霖、黎瑞恩、湯寶如 。
現場直播同轉播嘅媒體有：香港電台第二台、叱咤903、無綫電視翡翠台、無綫電視高清翡翠台、鳳凰衛視中文台、鳳凰衛視香港台、馬來西亞Astro華麗台，同埋中國大陸嘅江蘇衛視、廣東衛視、雲南衛視、愛奇藝網。日本同台灣就透過院線直播嘅方式畀歌迷響電影院冇時差咁欣賞音樂會。
2013年4月2號：香港文化中心音樂廳《Final Encounter》-Love Journey 繼續張國榮十周年紀念音樂會
2013年3月30號－5月1號：銅鑼灣時代廣場《繼續寵愛·十年·紀念展》
紀念展用張國榮的音樂、舞台、電影為題設置咗唔同展區，除咗播放佢經典音樂、電影作品之外，亦展出他咁多年嚟響演藝界攞到嘅榮譽獎項同埋曾經響舞台上著過嘅私人珍藏服飾。
3月30日開幕當天，現場展出來自全球的歌迷為張國榮而摺的紙鶴，總計有190萬119隻，成功打破「金氏世界紀錄」，成為目前全世界「規模最大的紙鶴展覽」。 4月17日再次將紙鶴紀錄更新為195萬6912隻，以張國榮生日「1956912」作為紀念。
2014年4月1號：香港浸會大學 -「大學會堂」，《繼續張國榮之「那些年……我們一起看的演唱會」》
2015年4月1號：香港伊利沙伯體育館舉行「繼續張國榮·傳奇回歸·再創經典」音樂會。
2016年係張國榮60周年誕辰，中國內地響3月25號上映《緣分》，香港上映《家有喜事》，南韓上映《星月童話》同《縱橫四海》。
2016年9月8號 – 2016年9月18號  PMQ元創方- 哥影魅幻•張國榮 – “The Way We Were” The 60th Anniversary of Leslie Cheung展覽
9月12號，举舉辦張國榮60誕辰紀念露天晚會。
2021年4月1日，香港舉辦《想你‧張國榮》紀念音樂會紀念音樂會，由鄭丹瑞主持，参加藝人包括莫文蔚、許冠傑、張智霖、李克勤、古巨基、Metro Vocal Group等。節目響海運大廈觀景台「海運觀點」搞，亦響網上同部分香港電視台轉播。響中國大陸，廣州中山紀念堂就搞《「共同渡過」緬懷張國榮金曲演唱會》。
2022年4月1號，香港文華東方酒店外有市民擺放鮮花悼念張國榮，不過警方話因為限聚令為由用封鎖線圍封條路同埋作出廣播，而食環署外判清潔工就幫手清走花束。有市民表示難以置信，從來未試過有社會連悼念場地都包容唔到。

紀念蠟像
杜莎夫人蠟像館總館位於英國倫敦，香港分館響2000年開幕，館內一共分為七個唔同展館，張國榮嘅蠟像係唯一一位放響「偉人殿堂」展館嘅明星蠟像。同時，張國榮響上海、武漢、北京、重慶蠟像館亦係第一批入駐嘅明星。

纪念影展
由於世界各地紀念張國榮嘅影展實在太多，呢到就淨係提一小部份。
2003年台灣金馬獎張國榮紀念展
2003年美國洛杉磯向張國榮致敬影展
2003年法國巴黎張國榮紀念影展
2003年澳洲墨爾本張國榮銀幕生涯回顧展
2003年英國曼徹斯特紀念影展
2003年瑞士紐察圖張國榮紀念影展
2003年奧地利維也納張國榮紀念影展
2003年美國紐約、芝加哥舉行張國榮紀念影展
2003年加拿大蒙特利爾、多倫多舉行張國榮紀念影展
2004年荷蘭鹿特丹電影節放映《東邪西毒》，並在電影節上安排環節向張國榮致敬
2013年中國上海國際電影節向大師致敬單元有張國榮電影回顧展
2013年中國北京新影聯院線張國榮經典影片展映
2013年日本東京Leslie Cheung紀念影展
2013年日本大阪Leslie Cheung紀念影展
2013年南韓釜山電影殿堂舉行張國榮逝世10周年紀念特別展（出於南韓人對張國榮嘅喜愛，令原本響5月30號結束嘅展覽又延期了一個月）

紀念獎學金
張國榮將1989年發行嘅《Salute》專輯所有收入捐畀香港演藝學院音樂學院作為獎學金。2004年後，呢筆錢改成張國榮紀念獎學金，每年5月頒發。 張國榮紀念獎學金係香港演藝學院最高獎學金之一，獎學金分為兩部分，一部分係獎學金，用於獎勵學業出色嘅學生，呢一部分有10萬；另一部分係助學金，目的係幫助屋企環去境比較困難嘅學生，呢部份每個學生每年可以有3.5萬。咁樣分係為咗鼓勵叻嘅學生，同時'又能幫助屋企窮嘅學生。

榮譽
2018年楊光宇先生以張國榮（Cheungkwokwing）命名55383號小行星，表彰佢為粵語流行佢做咗好大貢獻。

重製專輯
2020年9月，環球唱片推出全新唱碟《REVISIT》，請咗同張國榮生前合作過幾次嘅唱片監製梁榮駿同編曲人唐奕聰合作。第一隻派台歌《春夏秋冬A Balloon’s Journey》喺張國榮64歲冥壽推出，同時亦透露用上從未曝光嘅另一版本聲帶。
張國榮官方歌迷會

張國榮官方歌迷會，係張國榮官方成立嘅歌迷會，響1984年2月由張國榮同所屬嘅娛樂公司無綫電視成立，旨在應援張國榮。1989年解散。

史
1983年正值張國榮啱出道冇耐，嗰時佢人氣未算好高，認為自己歌迷唔多，所以佢本身亦未打算成立歌迷會。但好快同年嘅《風繼續吹》令佢打開知名度，於是響1984年1月表示因為最近新出兩張嘅唱片（指《風繼續吹》同埋《張國榮的一片痴…》）反應唔錯，對自己嘅信心增加咗，就樂於成立歌迷會。張國榮官方歌迷會最終響同年2月成立，旨在應援張國榮。1989年張國榮宣佈退出樂壇，官方歌迷會亦跟住解散；而張國榮響1995年復出樂壇後，就未再成立官方嘅歌迷會。

組織簡介
張國榮官方歌迷會以香港做總部，由張國榮所屬嘅娛樂公司無綫電視有限公司負責監管日常運作同埋財政狀況，為成員提供關於張國榮嘅重要新聞同埋大型活動嘅建議，營運費主要係嚟自會員交嘅會費。

制度
會長一職由無綫電視旗下嘅員工出任，一手包辦搞聚會同埋會務通知嘅工作；每當有聚會或者會務嗰陣，會長要親手寫信再印畀會員，清楚交代細節。至於屬於義務性質嘅委員，就要負責通知會員活動嘅詳情。如果想入會就要到張國榮經理人陳淑芬嘅辦公室，會費係100蚊，入會禮物係一隻外型係福士汽車嘅電子手錶。響第一任會長李偲嫣時期已經有一百幾個會員。

活動
張國榮官方歌迷會活動唔多，會搞歌迷聚會、同埋每年一次慶祝張國榮生日嘅生日聚會。當歌迷會響1989年解散後，有部份會員自發搞活動，包括登頭版廣告慶祝張國榮生日、自發搞聚會等。

軼事
張國榮歌迷會第一任會長係李偲嫣。
張國榮派台成績

呢個表係講緊張國榮自1983年參加派台以嚟嘅成績一覽表。

成績
903：903專業推介。
RTHK：中文歌曲龍虎榜。
997：勁爆本地榜。
TVB：勁歌金榜。
ViuTV：Chill Club推介榜。
呢個表唔完整，歡迎加料。
1988年之前嘅903位置嚟自 MUSIC BUS 音樂通訊本地歌曲榜， 即商台僱用統計播放率嘅公司
（(1)）表示兩星期冠軍
四台聯頒金曲總結
張國洪

張國洪（英文： Cheung Kwok Hung，3月7號—）係香港演員，主持人同配音員，曾經簽約無綫電視，HKTV，之後轉型做足球教練。

演出
呢個表唔完整，歡迎加料。
小靈貓屬

小靈貓屬（學名Viverricula）係食肉目靈貓科下嘅一個屬。
小靈貓

小靈貓（Viverricula indica），又叫做七間狸，係靈貓科嘅一種，分布亞洲亞熱帶地方，例如印度、馬來西亞、海南島、台灣、香港等等。由於佢會分泌靈貓香，而呢啲靈貓香可以製作成定香劑，所以又叫麝香貓。

習性
目前重未有全面嘅研究，只知佢係晝伏夜出嘅動物，鍾意住喺森林同濕地，雜食性，會食老鼠、蛇、生果，雀等等。
小青洲

小青洲（Little Green Island），係香港一島，近香港島西北，喺青洲東面，與青洲合稱大小青洲。大小青洲與香港島之門，水面較窄，叫青洲口，往南嘅船，會經青洲口出。
小額錢債審裁處

小額錢債審裁處（英文：Small Claims Tribunal；縮寫：SCT）係香港司法機構之一，處理唔超過港幣五萬蚊嘅申索。雖然呢個審裁處都係法庭，但係規則同程序都比其他大部分香港法庭寬鬆。此外，訴訟各方都唔可以由律師代表出庭，一定要親自出席聆訊。當審裁官認為案件唔適合繼續喺小額錢債審裁處進行聆訊嘅時候，聆訊可能會隨時移交到其他法庭，包括勞資審裁處、土地審裁處、區域法院或高等法院繼續處理。而小額錢債審裁處嘅上訴案件會轉交到高等法院嘅原訟法庭。

申索範圍
小額錢債審裁處會處理款額五萬蚊或以下嘅申索。
會處理嘅申索
債務
服務費
財物損毁
已賣出嘅貨物
消費者提出嘅各類申索
唔會處理嘅申索
人工
收回土地管有權
贍養費
誹謗
小飛俠Peter Pan

小飛俠Peter Pan（英文：Peter Pan）係蘇格蘭小說家JM巴里創作嘅一個角色，最先出現喺1904年話劇《彼得同溫黛》。佢係個永遠都唔會大嘅男仔。
徐氏

徐氏（粵拼：ceoi4 si6）係東亞文化圈嘅其中一個姓氏。喺《百家姓》入面排第150，喺而家中國姓氏入面排第11。韓國姓氏入面排第14，臺灣姓氏排第20，越南姓氏排第154，日本姓氏排第5643。

出喺嬴氏
陷帝有位孫女嗌女修，由於佢成日食燕子嘅蛋先至生咗大業出嚟。而大業娶咗少典氏嘅女——女華嚟做老婆，重生咗皋陶出嚟，而皋陶重生咗三位細路（另一個講法係6位細路）。而佢嘅長子係伯益，由於幫咗大禹成功解決水災嘅嘢，舜帝除咗正式畀佢做嬴氏之外，重將本族嘅女——姚氏都嫁埋畀佢。而姚女之後生咗兩個孫，其中有位細孫嗌「若木」，因為佢老竇立咗功，所以皇帝封佢做徐氏而成立咗徐國。

出喺殷民六族嘅貴族第一氏
喺大周初期，周公姬旦平息咗嗰單武庚叛亂之後，就將殷民六族入面嘅貴族帶返成周（而家係河南省洛陽市偃師市西邊）入面嚟自立，而呢度講嘅「六族」嘅第一氏就係徐氏。而呢支徐氏就喺洛陽同山東嗰帶出嚟。

出喺少數民族嗰度改氏而嚟
喺東晉嗰時疆域北邊嘅地氏族入面，蜀人賨族入面有徐氏。到咗南北朝之後呢堆少數民族嘅大多數徐氏都同化咗。喺清朝嘅滿州八旗嗰時，舒祿氏、徐吉氏、舒穆祿氏等氏族都集體改嗮徐氏，變咗後嚟嘅東北徐氏嘅滿人。

改姓而嚟
根據《百家姓溯源》話，喺五代十國嗰時，南唐立國君主李昪曾經改名叫「徐知誥」（徐氏，名知誥），跟住啲後代都係姓徐嘅。
徐榮柱

徐榮柱，係大韓民國嘅一個男藝人同埋演員。
徐步高

徐步高（英文：Tsui Po-ko，1970年5月17號—2006年3月17號），原名徐長高，係前香港警務處警員。1993年入職香港警隊，2006年3月尖沙咀廣東道同柯士甸道交界行人隧道入面俾軍裝巡邏小隊警員曾國恆射低。之後調查證實徐步高佢涉嫌2001年槍殺同事梁成恩，又去麗城花園恆生銀行打劫，俾香港傳媒封為「魔警」。
2007年2月26號，死因裁判法庭合併審理上面三宗開槍命案，4月25號裁定徐步高非法殺害警員梁成恩、曾國恆同埋巴基斯坦籍銀行警衞 Khan Zafar Iqbal，重槍傷「肥貓」冼家強，而徐步高自己係合法被殺。以往死因庭從未試過直接幫第二單案搵出兇手呢個做法，當時外界對死因庭呢個裁決都有爭議，再加上個別證人供詞係有明顯嘅隱瞞、專家證人對於徐嘅犯罪動機又只能夠以心理狀況做推測、環境證據又唔可以完全確認佢係單獨犯罪，有法律界人士質疑呢次審訊唔夠公平。
徐永明

徐永明（1966年5月12號—）係台灣嘅無黨籍政治人物、政治學家，曾擔任時代力量黨主席同立法委員。佢出生喺臺中市神岡區，係東吳大學政治系副教授出身。喺立法院第九屆立法委員任期內，佢連續八個會期都獲得公民監督國會聯盟評鑑為優秀立委。
恐狼

恐狼（粵拼：hung2 long4；英文：dire wolf；學名：Canis dirus，呢個字喺拉丁文嘅意思係「得人驚嘅狗」噉解）係犬屬一個經已絕咗種嘅物種。佢哋喺 125,000 至 9,440 年前（更新世晚期至全新世）存在過，同斯劍虎（Smilodon fatalis）一齊俾人並列做最廣為人知嘅北美洲史前食肉獸。呢個物種喺 1854 年響沿住美國俄亥俄河近印第安納州埃文斯維爾嘅鴿子河河口嗰度由 Francis A. Linck 發現，並且跟手喺 4 年之後俾人改埋名叫「Canis dirus」。目前最大嘅恐狼化石組係喺洛杉磯嘅拉布雷亞瀝青坑（La Brea Tar Pits）嗰度揾到嘅。
恐狼嘅殘骸喺好多唔同嘅生態系嗰度都揾得到，好似係北緯 42 度以南嘅北美嘅平原、草地、同埋有森林嘅山等等，連喺南美嘅乾旱大草原嗰度都有佢哋嘅蹤影。呢啲恐狼出沒地由同海平面差唔多噉高去到成海拔 2,255 米（7,400 呎）高嘅高地都有。
恐狼明顯似現代嘅灰狼（Canis lupus）。佢有兩個亞品種，Canis dirus guildayi 同 Canis dirus dirus，一般都認為係由北美洲嘅犬屬動物 Canis armbrusteri 嗰度進化出來嘅。一隻普通嘅恐狼同現代最大隻嘅灰狼差唔多大細－Canis dirus guildayi 平均重大約 60 公斤（132 磅），而 Canis dirus dirus 就平均重大約 68 公斤（150 磅）。佢嘅頭殼同啲牙嘅形狀似灰狼，但係啲牙稍為大隻些少，比較能夠將肉撕開，而佢一樣出位嘅特徵係佢喺犬齒嘅咬合力係已知嘅犬屬動物之冠。一般都認為呢樣特徵係為咗要獵食更新世晚期嗰啲大型食草動物－包括咗馬、大地懶、乳齒象、古風野牛、同擬駝等等－而進化出來嘅。另一樣似現代灰狼嘅嘢係，恐狼係成群噉打獵嘅。之但係雖然佢哋同灰狼有噉多相似之處，佢哋唔係任何現存物種嘅直系祖先。
恐狼同灰狼喺北美一齊生存咗大約 100,000 年左右。大約喺 10,000 年前－即係人類喺美洲出現咗冇幾耐－嘅冰河時期滅絕事件嗰陣，恐狼同其他大部份嘅北美洲大型動物一齊絕咗種。至於點解恐狼會絕種，學界到咗家陣都仲係眾說紛紜：有人話係因為氣候變化搞到佢哋唔夠食物，又有人話係因為爭資源爭輸咗俾人類呢個當時新嚟嘅物種。

特徵
恐狼同人類嘅大細比較
恐狼係已知嘅犬屬物種當中最大隻嘅。佢哋形狀同身體比例上似現代北美洲嘅狼品種，成年嘅恐狼對膊頭閒閒地都有成 38 吋（97 厘米）高，由頭到尾會有成 69 吋（180 厘米）長。
恐狼嘅腳喺比例上比灰狼嘅短同強壯，可見恐狼並唔擅於奔跑，因而有可能係食腐肉或者以捕獵較大型同笨重嘅獵物為生。
同灰狼相比，恐狼嘅頭又大又闊，腦蓋較細。恐狼嘅牙較巨大，喺冠上有大量嘅磨損痕跡，故此好多古生物學家認為恐狼係用牙嚟咬碎骨頭。恐狼嘅骨上亦發現有好返晒或好返啲嘅傷痕，呢啲傷痕同現今嘅狼喺捕獵大型獵物（例如野牛同馬）時所造成嘅傷痕好相似，所以亦有人認為佢哋會獵殺大型嘅獵物。

演化同絕種
犬屬動物嘅化石紀錄顯示佢哋係喺9百萬至1千萬年前嘅中新世晚期，由北美洲細小嘅Leptocyon沿灰狐同狐狸嘅分支演化出來。犬屬後來喺8百萬年前擴散至歐洲同亞洲，並成為而家嘅狼、胡狼、狐狸同貉嘅祖先。直至3百萬至5百萬年前，犬屬動物擴散至非洲同南美洲。喺3百萬年前巴拿馬地峽嘅形成，促使佢哋闖入南美洲嘅旅程。
跟住嗰9百萬年，狼喺北美洲進行大規模嘅發展同多樣化，直至更新世中期（80萬年前），Canis ambrusteri喺南北美洲出現同分佈。後嚟佢哋喺北美洲消失，但有可能喺南美洲延續成為恐狼嘅祖先。不過亦有一啲證據顯示恐狼係由其他較細隻嘅南美洲狼演化而嚟。
更新世晚期（30萬年前），灰狼經白令陸橋抵達北美洲。10萬年前，恐狼亦嘅北美洲出現。
一萬六千年前（冰河時期末），人類抵達北美洲，大部份嘅大型哺乳動物開始消失。恐狼由於冇咗主要獵物，而且跑得比其他犬屬嘅物種（如灰狼及紅狼）慢，捉唔到較靈活嘅獵物，開始焗住要食腐肉。直至一萬年前，大型哺乳動物同恐狼都絕種。不過喺阿肯色州亦有發現一啲化石，證明恐狼可能喺4000年前仍有一啲殘餘份子喺歐薩克山脈度生活。

化石紀錄
喺拉布雷亞瀝青坑發現過千隻嘅恐狼頭顱骨。
喺拉布雷亞瀝青坑裏面，恐狼嘅數目非常之多，總數超過3600隻，比所有其他嘅哺乳動物更多。由此可見，恐狼可能好似而家嘅狼或者狗咁群體獵食，並且得知當時物種喺接近絕種時所承受嘅壓力。

埃文斯維爾恐狼
喺1854年夏天，當俄亥俄河嘅水位較低時，響美國印第安納州埃文斯維爾發現到恐狼嘅模式標本。呢個標本係一個化石化嘅顎骨，由Joseph Granville Norwood博士響Francis A. Linck度搵到嘅。佢將呢個標本交畀約瑟夫·萊迪（Joseph Leidy）研究，萊迪確定呢個標本屬於狼嘅一個已絕種物種，喺1858年發表嘅文獻中，萊迪將呢個標本命名為恐狼。
Norwood博士喺交畀約瑟夫·萊迪恐狼標本嘅信中提及另有一個標本已交返Linck度，但Linck喺1854年已經死咗，故此未能確定。呢封信同恐狼嘅模式標本現時存放喺費城自然科學院裏面。
恐龍

恐龍（粵拼：hung2 lung4）係恐龍總目（學名：Dinosauria）嘅通稱，中生代嘅多樣化優勢脊椎動物，支配住全球陸地生態系超過1億4千萬年咁耐。恐龍最早出現喺2億3千萬年前嘅三疊紀。大部分恐龍喺約6千5百萬年前嘅白堊紀晚期滅亡，史稱白堊紀末滅絕事件，最後得返鳥形恐龍存活同埋繁衍到今時今日。由於所有鳥類其實屬於恐龍，所以嚴格嚟講恐龍並冇絕種。
早期嘅斑龍骨架圖繪，斑龍係最早被正式命名嘅恐龍，亦係「恐龍」一詞出現嘅開端
18世紀，一開始恐龍被認為係同蜥蜴相近嘅物種，當時歐洲科學界亦都視恐龍為行動緩慢、慵懶嘅冷血動物，而恐龍英文名嘅原意就係「恐怖嘅蜥蜴」。到咗2010年代，愈來愈多化石相繼被發現，從鳥類基因庫內嘅分子生物學推斷，鳥類被認定係「唯一存活至今嘅恐龍類群」。雖然學界普遍已經認為恐龍包含現代鳥類，但對於一般大眾同媒體嚟講，要佢哋去理解同接受恐龍同鳥類其實係同一個物種非常困難，科學家亦唔想遷就大眾輿論嚟違反科學上得出嘅結果，因為咁出現咗「非鳥恐龍」（英語：Non-avian dinosaurs）呢個叫法嚟形容「唔包含鳥類嘅其餘所有恐龍」，照顧大眾感情。
三角龍嘅骨架，喺洛杉磯縣自然歷史博物館
好多史前爬行動物成日被一般大眾非正式咁認定係恐龍，例如：翼龍、蛇頸龍、滄龍、魚龍等等，但由嚴謹嘅科學角度嚟睇呢啲都唔係恐龍，反而鳥類先係真正嘅恐龍。
鳥類係唯一存活至今嘅恐龍
恐鳥

恐鳥曾經係世界上最大隻嘅雀之一，同馬達加斯加嘅象鳥、非洲嘅鴕鳥一樣，都係屬於平胸鳥類（即係指自泛古陸開始遺留到而家嘅一類唔識飛嘅雀）。喺11種恐鳥中，就以巨型恐鳥（Dinornis robustus 同 Dinornis novaezelandiae）最大隻，身高甚至可達4米，重約 250 公斤，佢係紐西蘭嘅獨有品種。但喺白人殖民者（毛利人）到咗紐西蘭之後，就已經絕種。

特徵
高地恐鳥嘅腳(自然歷史博物館)
恐鳥係一種完全冇翼嘅雀，行動主要靠強而有力嘅大髀。羽毛呈褐色，同奇異鳥差唔多。有一條好長嘅頸，就好似雀鳥中嘅長頸鹿咁。不過一般情況下，佢哋都係將條頸呈水平橫向行走，只係間中寸條頸向上伸直望嘢。每種恐鳥無論喺體型上抑或咀嘅形狀上都各有不同，咁係為咗適應森林裏面唔同嘅生存模式。

天敵
俾哈斯特鷹追殺嘅恐鳥
喺毛利人嚟到紐西蘭之前，哈斯特鷹相信係恐鳥最主要嘅捕獵者，呢種鷹會用佢哋好似虎爪咁大隻嘅利爪，用力按住恐鳥嘅背部，再開始進食。證據嚟自幾具恐鳥骨骼嘅骨盆上一啲窿，位置同大細都同哈斯特鷹嘅利爪符合。咁樣嘅傷口，腳爪必須穿恐鳥肌肉達5厘米咁深。
但毛利人進駐紐西蘭之後，佢哋大量捕殺恐鳥以獲取營養豐富嘅鳥蛋同大髀肉，以及骨頭，皮同蛋殼作為生活上嘅必需品。

習性
主要為獨居，或者以小家庭形式生活，有一定嘅地盤，而且有好強嘅保衛地盤意識。科學家相信，佢哋叫起嚟好似洪鐘咁，成個森林充斥住佢哋嘅「隆隆」聲。
所有恐鳥都係食齋嘅，主要食森林裏面嘅灌木同樹葉。紐西蘭好多本土嘅植物，為咗唔畀恐鳥食晒啲葉，都進化出好多由小枝構成嘅網絡結構。
因為紐西蘭以前並無陸上嘅捕獵者，連帶恐鳥嘅繁殖速率都減慢落嚟。有證據顯示，恐鳥一次只生一、兩隻蛋，而目前已發現少量嘅恐鳥巢，全部都係用岩石掩蔽嘅地窿。

絕種原因
當毛利人進駐紐西蘭之後，佢哋開始發現呢種大型嘅雀除咗可帶嚟營養豐富嘅鳥蛋同大髀肉外，佢哋嘅骨頭，皮同蛋殼都分別成為生活上嘅主要用品，加上恐鳥性情溫馴，平易近人，先至成為大量捕獵嘅目標。而繁殖速率緩慢，亦加速佢哋嘅滅亡。

複製恐鳥
喺紐西蘭嘅一個山窿遺跡裏面，俾人發現到有大量嘅恐鳥頭骨，估計係以前毛利人捉恐鳥嚟食時，所拋棄嘅頭骨部分，以及皮膚，羽毛等等，喺山窿遺跡度都保存得相當完好。而家牛津大學嘅科學家，正利用呢啲身體部分進行DNA研究，希望有朝一日，可以複製番呢種世界其中一種最大隻嘅雀。
恐懼鬥室系列

《恐懼鬥室系列》（Saw）係一個美國電影系列。呢個系列嘅戲嘅故仔講一個連環殺人狂捉走佢嘅受害人，並且將佢啲受害人擺喺一啲佈滿危險機關嘅密室當中，要佢哋玩遊戲嘗試克服呢啲機關，而啲機關係設計到受害人一旦失敗，就會當場死亡，而且死法仲多數都好血腥（例子有監生俾機關將佢斬成兩橛或者劏開佢個肚呀噉）。
恒基兆業地產

恒基兆業地產（港交所：00012，OTCBB：HLDCY）（簡稱恒基地產、恒地）係香港交易所上市地產公司，亦透過旗下恒基兆業發展（港交所：00097）投資控股及基建項目。公司喺香港註冊，董事局主席兼董事總經理係李家誠。

歷史
1960年代，李兆基同郭得勝、馮景禧等人創立永業公司，開始涉足地產生意，後來佢哋三個另立新鴻基地產，人稱「地產三劍俠」。不過喺1970年代頭，三個人拆夥，而李兆基就創立咗恒基兆業，主力做地產生意。
恒基兆業發展

恒基兆業發展有限公司（英文：Henderson Investment Limited，簡稱恒發，港交所：00097，OTCBB：HDVTY）係一間喺香港交易所上市嘅綜合企業，母公司係恒基兆業地產有限公司（恒地，港交所：00012，截至2014年12月31號持股量約莫69.27%）。主要業務係基建項目同埋投資控股。公司喺香港註冊，主席係李兆基先生。
恒發前身係永泰置業有限公司，喺1970年創立，1972年喺香港招股上市。1975年，李兆基用物業嚟換咗永泰1,900萬股新股，攞到永泰42.9%股權，成為最大股東而入主永泰董事局。至1979年度，永泰嘅市值已經躍升至9億港元，多咗20幾倍，成為咗一隻有26個地盤、總樓面面積達260幾萬平方英尺嘅中型地產股。
1988年8月，恒基兆業集團再改組，恒基地產收購咗永泰，將永泰改名做「恒基兆業發展有限公司」。截至1990年3月，恒發嘅市值已經有40.85億港元。
1996年8月至2005年6月，恒發曾經係恒生指數成份股。
2007年12月7號，恒發股東通過恒地向恒發收購中華煤氣（港交所：00003）嘅39.06%股權。搞掂咗呢單刁之後，恒發變咗空殼公司。其後恒發以基建業務為主，並唔排除考慮其他投資機會。試過傳過恒發想買起電視廣播（港交所：00511），但係只聞樓梯響，到2011年電視廣播大股東賣盤都未成事。
隨住恒發喺2014年12月1號完成收購「千色Citistore」業務，自此轉型從事香港嘅零售同埋中國大陸嘅基建業務。
帕邁拉環礁

帕邁拉環礁（英文：Palmyra Atoll）喺大洋洲萊恩群島北部，金曼礁南邊，係無人住嘅珊瑚礁，亦係美國無建制領地，實際上係私人土地，但係歸美國內政部管。
帕那索斯山

帕那索斯山（希臘文：Παρνασσός，英文：Mount Parnassus）係希臘中部嘅一座山，海拔2,457里，座山主要都係石灰岩。希臘神話入面，呢座山係戴歐尼修斯、阿波羅同繆思呢啲神嘅聖山。
帕莎甸娜

帕莎甸娜（英文：Pasadena），係美國加利福尼亞州一座城，住咗14萬人。
帕迪卑斯

帕迪·萊·卑斯（英文：Paddy Roy Bates，1921年8月29號—2012年10月9號），係西崙公國嘅創立者，自稱「羅伊親王」或「西崙親王」。

早年經歷
卑斯原本係漁夫，之後效忠英國陸軍，重做過陸軍少校，之後曾經負責海上移動性廣播設施。
喺1967年9月2號，佢佔領咗怒濤堡壘，根據國際法，聲稱對怒濤塔行使主權，叫咗怒濤塔做西崙公國。

目前生活
帕迪·卑斯自己叫自己做國王，佢老婆瓊·卑斯俾帕迪叫做「共治者」。帕迪雖然身為西崙公國嘅國王，但佢死喺西班牙。
國際名導麥可·紐威爾將帕迪親王嘅故事搬上大銀幕，有美國同西崙公民雙重身份嘅史恩·瑟倫森就係套片嘅編劇。
帕雷德地區巴佐熱

帕雷德地區巴佐熱（法文：Bazoges-en-Pareds），係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有1166人，面積33.83平方公里。
帕薩卡利亞舞曲

帕薩卡利亞舞曲（英文：Passacaglia）係源自 17 世紀上半橛西班牙嘅一種音樂形式。
帕賽

帕賽（Pasay）係菲律賓馬尼拉大都會一座城，人口42萬。
廣園中學

廣園中學（粵拼：gwong2 jyun4 zung1 hok6）係中國廣東廣州嘅一間中學，1985年創立，位置喺白雲區雲苑新村，東邊靠白雲大道南嘅鐵路邊；南邊靠景泰東四巷；西邊靠景泰直街附近嘅雲苑新村居民區；北邊靠涌邊。

校服色
長袖
衫：　　　相間。領同袖口都係　帶一條　線。兩袖　；正面　但兩邊近膊頭位帶　花紋，近心口位有上　平行四邊形，下　線，兩樣相平行嘅幾何架構。背面純　。左右對稱。
褲：　，兩邊有上　下　嘅平行四邊形花紋。
短袖
衫：　，雖然衫領係　，袖口冇明顯折痕，但男女品種都唔一樣：
男：膊頭近兩個袖位各有兩條平行且中等厚度嘅　線，胸口上邊有明顯凸出嘅　線，左右對稱，冇領冇鈕扣，衫領範圍細啲。喺衫後邊有明顯凸出嘅　線，線上邊有GUANG YUAN ZHONG XUE嘅字樣。
女：左右對稱，冇領有鈕扣，衫領範圍大啲。衫後邊純　。
褲：純　或兩邊有上　下　嘅平行四邊形花紋。
風褸
相間。領　，袖口　。除兩邊近膊頭位同心口位帶　花紋之外，其它部位都係　。

史
學校喺1985年9月開辦，初期係廣州市教委（而家係廣州市教育局）嘅一間完全中學，直到2000年9月降級成白雲區屬下嘅中學。2002年開始停辦高中，2003年4月同年底分別成為白雲區一級學校及廣州市綠色學校、示範性初中，2006年1月升級成廣州市一級學校。
廣告牌殺人事件

《廣告牌殺人事件》（Three Billboards Outside Ebbing, Missouri）係一部2017年嘅電影，由馬田麥當奴執導。主演係法蘭絲麥杜雯、活地夏里遜、森洛維。
廣和

廣和縣（粵拼：gwong2 wo4，越南文：Quảng Hòa）係越南高平下轄嘅一個縣。
廣園快速路

呢條馬路喺啱啱開通無耐，俾廣州街坊話過係「廣園東路」。係因為廣園路喺1940～1950年代嘅事，嗰時俾市民話佢係「廣源路」。直到1987年先至整闊到而家48米闊嘅混凝土馬路，由於佢喺環市西路嘅廣東省婦幼保健院嗰度開始，一直去到黃埔區嘅夏園嗰邊，先至改名做「廣園路」。後嚟廣州市政府為咗搞清楚從邊度到邊度，先至將成條路分咗西中東三個部分。後嚟到咗2001年，廣園東路又向東起咗條廣園快速路，一直去到而家嘅增城新塘入面。結果冚唪唥嘅地圖同路標都改咗「廣園」嘅名。全線限速100公里每小時，並設有路燈照明。

工程
呢條快速路喺1999年5月10號開始喐手起，一直到以下時段先至起好嗮而通車：
沙河立交⇄丰樂立交：喺2000年6月26號起好，重正式開始通車，雙向八車道。
丰樂立交⇄新塘：喺2001年10月16號起好，重正式開始通車，雙向六車道。
新塘⇄中堂：喺2003年12月30號起好，重正式開始通車，雙向六車道。
廣州曙光美容醫院

，全名叫廣州曙光整形美容醫院或廣州曙光醫學美容醫院，係中國廣東省廣州市嘅一間專門負責整容嘅私人醫院，喺1997年成立，位置喺白雲區機場路12號（三元里村嘅群英大街口嗰邊），口號係「美麗一身，一生美麗」。呢間醫院係中國婦聯合作單位同中國玫瑰行動華南地區愛心援助醫院。另外，宜春學院美容醫學院嘅教學單位就喺呢度。
廣州機務段

廣州機務段係廣鐵集團屬下嘅機務段，喺廣州市越秀區站西路機務段大街。
佢仲可以係：
機務段 (社區)：廣鐵集團嘅工人宿舍區，喺廣州市越秀區，廣州機務段東邊隔籬。
廣州會展公園

廣州會展公園（粵拼：gwong2 zau1 wui6 zin2 gung1 jyun2）係中國廣東省廣州市嘅其中一間生態公園，喺海珠區入面。西邊靠住南風東路；南邊靠住琶洲大道；北邊靠住閱江中路；東邊靠住會展西路嗰度。呢間公園之前係一間體育健身嘅公園。喺2010年，廣州市為咗要辦好亞運會，佢就將呢間公園搞咗升級改造，將人行道、單車道同公園道合埋一齊，重將以前嘅大樹留返，嚟整咗條比較靚嘅風景區。而呢間公園係距離琶洲會展中心最近嘅一間公園。
廣州有軌電車

條目，係介紹廣州市度營運嘅有軌電車。喺中華民國廣州就開始咗有軌電車系統興建計畫，喺鋪設部份路軌後因種種原因而飛咗，直至2014年陣都未開通過。家下搞好咗嘅電車路線由廣州地鐵負責營運，主要喺廣州海珠區做觀光旅遊線。

中華民國時期
内文：廣州無軌電車
廣東電車有限公司喺1921年嗰時嘅股票
1912年廣州開始大搞工程，修築馬路，由於使費好大，廣州市政當局就諗著招標搞行駛車，兼且畀埋專利權，年限20年。1915年2月10號，廣東巡撫使公署落文，批准咗大沙頭工程局搞電車，規劃路線係由沙面島對開沙基至大沙頭。計劃最終冇實現。最尾美洲華僑伍藉磐集資200萬銀元整咗個廣州電車股份公司，計劃去起環城有軌電車，計劃路線以廣衛路省長公署做中心，向外延10公里。據時《廣州民國日報》報導，整有軌電車係華南地區首創嘅。籌備好啲銀兩後成立埋電車公司董事會，由伍學熀做總經理、伍藉磐做經理，總辦事處設立喺香港德輔道茂利輪船公司，而廣州辦事處設立喺廣九火車站（即大沙頭站），主要由經理伍藉磐打理啲業務。
喺電車未開通之前，廣東電車有限公司（而家係廣州市第一巴士屬下嘅廣州市電車公司）買咗好幾部嗌「Leus」嘅四個轆啲車到廣州市區入面搭客，但係由於呢啲車嘅質量唔掂水，仲成日出車禍，結果俾嗰時嘅政府話呢啲車唔畀出街。
1927年，廣州市政府提出咗有軌電車計劃，因當時巴士成日出事故，兼且電車公司當初買低嘅鋼材閑置好耐，政府於是一路催著電車開工。呢年7月18號，廣州市公安局要求市政府要搞掂有軌電車開工問題，由時任廣州市市長孫科核準敦促，而電車公司因公司借去市政府嘅40萬建設貸款一路未還，導致缺水，就以訂制啲路軌運送延遲為由拖時間。電車公司喺鋪設好廣九站到一德西路嘅一段路軌後停工。電車公司喺1928年繼續招標集資以建設路軌，

規劃路線
據呢年3月15號《廣州民國日報》，廣州市政廳原核准嘅首條電車路線，以廣九火車站做起點，途經越秀南路、萬福路、泰康路、一德路，到普濟橋做終點（而家係長壽路一帶）；
第二條路線以財廳前做起點，途經永漢南、北路（而家係北京路），同第一路線一同匯入泰康路、一德路、到普濟橋做終點，政府仲計劃過繼續籌款擴建其他路線方便交通。
而電車公司原計劃路線係：
廣九火車站做起點，途經越秀南路、越秀中路、惠愛路（而家係中山四、五路一帶）、豐寧路（人民中路）、太平路（人民南路）、一德路、泰康路、萬福路做終點站。

工程中斷
1927～1929年間《廣州民國日報》度可以成日見到抬頭類似「政府強令電車公司鋪軌」同「通車」嘅報導，而公司同政府由於40萬財政糾紛商討唔滿意，公司就一路唔積極復工。
據1928年10月13號《廣州民國日報》，喺市政府壓力下，電車公司鋪設好咗太平南路途徑一德路、泰康路及永漢南路一段路軌，同埋永漢南路到萬福路一段路軌完咗工，剩餘萬福路至廣九火車站未搞掂，當時預計於1929年1至2月通車。據同年11月26日報道，當時已經完成一德路、泰康路及萬福西路路軌的鋪設，仍然未完成萬福東路近廣九火車站一段路軌，而架空電線仍未安裝，通車無期，到1929年路軌終於鋪好曬，但公司冇錢仲係冇辦法通車。
公司後尾用曬原先啲路軌，就改裝咗部分無軌電車喺廣九火車站同太平路（人民路）之間行駛，而因改裝車卡太過掗炸，路又唔好行成日出意外等，被逼停駛。公司最尾喺1931年因股本籌集不足破產，伍于瀚同伍籍磐辭埋職。
廣州市公用局就喺1932年6至9月多次提出搞官營電車，廣州市政會議喺呢年9月19日過埋咗公用局提出嘅兩個有軌電車嘅建設方案。廣東省政府就喺1935年7月先至批准實施。
1937年，廣州市政府正式批准咗成立電車籌備委員會，嗰時市政府凈係借錢嚟搬無軌電車。1937年3月到1938年5月整緊有軌電車嗰陣，撞正日本開戰，廣州淪陷埋，電車工程於是被逼無限期擱置，啲路軌仲畀蘿蔔頭挖曬走。而買返嚟嘅嘅其他電車設備同器材，廣州度保留咗部分，部分散落到粵北山區，部分放去英國、香港度儲存。而路軌喺1945年俾偽政府撤收咗，所以話起電車都未起到。

共和國時期
中華人民共和國成立咗之後，廣州話要重新搞返電車嘅初期準備工作，就喺1951年8月24號，廣州市人民政府財政經濟委員會批准咗話成立籌委會嚟負責起電車，重喺1960年9月30號正式通車，但嗰時已經入咗無軌電車時代。而有軌電車計劃冇再繼續提及，即使係1980年代中葉搞嘅類似電車計劃，凈係講到地下鐵嘅料。
一直以嚟，廣州地區冇提及到起有軌電車嘅規劃。直到2013年1月30號，因廣州地鐵方成立咗屬下嘅有軌電車責任公司，重喺同年11月11號喺海珠區近廣州塔到萬勝圍地皮範圍起咗第一條有軌電車路線出嚟。
2014年12月31號，隨住海珠區有軌電車正式通車之後，廣州地區終於結束長達99年冇有軌電車嘅歷史。但比舊時嘅有軌電車嚟講少咗個電線辮。

大規模擴展
2015年1月14號，廣州有軌電車方已經計劃開搞第二條有軌電車嘅計劃。最先喺黃埔區蘿崗一帶開搞，隨後逐漸開始擴展到好多地方。包括花都、芳村、天河一帶都搞。而黃埔區有軌電車1號綫喺2017年10月31號動工，但實質上凈搞咗儀式而冇喐手。

路線
而家嘅有軌電車得1條觀光旅遊路線。

車站同車廂廣播
家下有軌電車嘅廣播同地鐵廣播一樣，都有普粵英三語廣播。雖然車廂入面嘅廣播同地鐵系統差唔多，就係同廣州地鐵啲車站相比，多咗個喺港鐵系統先至有嘅「請勿靠近車門」廣播提示。不過凡係兒童專列啲車，都會多咗個細路版嘅地鐵報站廣播。
廣州東二環高速公路

（中國高速公路代碼：G4W同G1501），喺廣州嘅街坊成日嗌佢做東二環高速或東二環，係中國廣東廣州東邊一高速公路，喺黃埔區嘅火村一直到番禺區嘅化龍嗰邊。佢重係京港澳高速（中國高速公路代碼：G4W）嘅一部分。

工程
呢條高速公路喺2003年11月7號開始喐手起，2008年10月28號正式開始通車。
廣州東站汽車客運站

廣州東站汽車客運站（粵拼：gwong2 zau1 dung1 zaam6 hei3 ce1 haak3 wan6 zaam6）；全名係廣州交通集團東站汽車客運站（gwong2 zau1 gaau1 tung1 zaap6 tyun4 dung1 zaam6 hei3 ce1 haak3 wan6 zaam6）；簡稱廣州東汽車站（gwong2 zau1 dung1 hei3 ce1 zaam6）或廣州東客運站（gwong2 zau1 dung1 haak3 wan6 zaam6）；佢係中國廣東省廣州市嘅一個客運站，喺天河區瘦狗嶺南邊嘅人行隧道口附近。佢係廣州市最緊要嘅中心樞紐站場。

史
呢個客運站係按咗中華人民共和國交通部嘅一級汽車客運站標準嚟起，喺2008年1月起好重開始搞營運，直到2009年6月，車站搬到廣州火車東站嘅廣園快速路嘅地皮之後，車站嘅規模同配套設施先至擴大同完善、發展咗。

敘述
總面積係1萬幾平方米。一共有15個發班車位。

主要經營
呢個車站嘅主要經營係去增城、花都、從化；廣東嘅佛山、東莞、深圳、中山、珠海、清遠、肇慶、江門、陽江、茂名、湛江、惠州、汕尾、汕頭、潮州；重有福建、海南、廣西、湖南、湖北同山東嘅班車。
彩條信號

彩條信號（粵拼：coi2 tiu4*2 seon3 hou6），又叫彩色條紋信號或測試色（cak1 si3 sik1），係測試NTSC制式電視嘅信號之一。
雖然佢嘅信號有好多個版，但大多數從左到右都圍繞白、黃、青、綠、紫、紅、藍、黑呢8種色調。

出現情況
出現以下情況其一時，會出現彩條信號：
電視台收台之後到開台之前
新嘅電視台開播之前
舊嘅電視台停播之後
電視台內部出現突發情況
錄影帶頭或攝影機嘅彩條發生器或同步鎖定信號時。
彩榮路

彩榮路（英文：Choi Wing Road），係香港九龍牛頭角嘅一條馬路，由彩興路開始，去到彩榮路公園。
彩榮路公園

彩榮路公園，香港一公園，喺平山彩福邨對開山上，彩榮路盡頭八十八號。公園二〇一〇年開張。歸康樂及文化事務署管。園內有岩石展示區，以及化石介紹。
公園英文叫Choi Wing Road Park。

史
公園所在地，原為平山石礦場地段，開採廿六年後，二〇〇一年，香港政府決定發展平山，興建公共屋邨，即彩盈邨、彩德邨同彩福邨，二〇一一年完工。同時，亦開咗彩榮路公園。
彩德商場

彩德商場，香港商場之一，喺牛頭角山上彩德邨，英文寫Choi Tak Shopping Centre。彩德商場高處，可以一覧九龍灣。由於係新邨，並無交畀領展，而係香港房屋委員會自己做返。
商場地下出彩榮路。商場有幾層，酒樓、快餐店，超級市場都有。
彩德邨

彩德邨係香港嘅一條公共屋邨，喺九龍牛頭角山上，即佐敦谷平山彩興路8號，英文寫Choi Tak Estate。邨有樓八座，2010年入伙。邨內有大商場，叫彩德商場。
彩現

一幅用彩現做嘅圖像；幅圖源於一個有若干件物件嘅景。
喺電腦圖像相關領域上，彩現（粵拼：coi2 jin6；英文：rendering）係指運用電腦程式，由一柞立體模型嗰度整一幅二維電腦影像出嚟嘅過程。
繪畫距離（draw distance）係指一件物件要離個鏡頭幾遠，先可以做到彩現最後出現喺幅圖像嗰度。

景檔案
内文：景檔案
想做彩現嘅人會首先整一個景檔案（scene file）出嚟，呢個檔案會包含咗多種資訊，包括係「個景入面用咗啲乜嘢立體模型」、「每個立體模型喺邊個位置」、「光源喺邊」、「個鏡頭擺喺邊個位置」、同埋「幾何變換」呀噉，描述個景係點嘅。然後部電腦會將呢個檔案入面嘅數據傳去一個彩現程式嗰度，等個程式做一大柞人手做唔嚟嘅運算，計出個鏡頭會睇到嘅（二維）影像應該係點嘅樣嘅，並且將個鏡頭所睇到嘅影像俾出嚟做輸出（輸出會係一幅點陣圖或者第啲二維圖像）。

掃描線彩現
内文：掃描線彩現
掃描線彩現（scanline rendering）係最常用嘅彩現演算法之一。是但搵一幅電腦圖像，幅嘢都係由一大柞（好多時數以百萬粒）像素組成嘅。掃描線演算法會每粒像素睇一次，並且按照個鏡頭嘅位置、啲 3D 模型嘅位置、以及光源嘅位置同角度等嘅資訊嚟計出嗰粒像素應該顯示啲乜嘢色水。如是者，經過幾百萬次計算，部電腦就可以計出幅圖應該係乜嘢樣嘅。喺現代嘅電腦當中，呢啲運算快得好交關－唔使幾秒部電腦經已俾到幅圖出嚟。
一個景入面有個鏡頭位置同埋若干件立體物件，最後要出嗰幅圖像係鏡頭見到嘅二維影像。
個彩現程式通常都係內置咗喺個電腦圖像軟件入面嘅，而且好多時會有啲特殊功能嚟做一啲特殊效果。彩現嘅過程涉及好多唔同嘅演算法，例如：
三維投影（3D projection）－係指將三維空間入面嘅點對應落去一個二維平面嗰度嘅過程。一個彩現程式要（例如）由鏡頭嗰度射多條虛想嘅線出去，再睇下鏡頭每點射出去嘅線最先接觸到個景入面邊嚿嘢，從而計出個二維圖像每一點要顯示由邊嚿嘢邊忽嚟嘅光。
光線追蹤（ray tracing）－個程式又可以模擬物理學上嘅光，假想有光由光源嗰度射出，並且計出每條光線會由乜嘢表面反射（同埋反射咗之後變成乜嘢顏色），最後進入個鏡頭嗰度變成乜嘢樣。呢種做法可以創造出好真實嘅圖像，但係運算量好大，所以好多時會造成要嘥好多時間做彩現。
濃淡處理（shading）－個程式要能夠以唔同程度嘅黑暗，嚟描繪一個立體模型嘅唔同部份，就好似喺畫畫嗰陣用重啲嘅筆觸嚟令某啲地方深色啲，用輕嘅筆觸嚟令某啲地方淺色啲噉。某啲部份黑啲能夠令到一件物體望落有景深，令到佢望落比較似立體。喺現今嘅電腦圖像界，要做濃淡處理可以有好多演算法。
揾食飯團

《揾食飯團》（粵拼：wan2 sik6 faan6 tyun4；英文：Organized Dining）係香港無綫電視嘅飲食節目，喺2014年3月31號開始香港時間逢禮拜一21:30到22:00喺無綫電視J2台播。呢個節目每集都介紹香港特色食肆。初代主持陣容係陳國峰、李佳芯、溫家偉、陳凱琳、鄧佩儀、吳業坤六個人，之後趙希洛、范文雅、彭慧中加入做主持。2020年1月20號播第302集最後一集。